שמואל אביטל (מתמטיקאי)

הרב פרופסור שמואל אביטל (24 בספטמבר 1915 – 17 בינואר 2001) היה מתמטיקאי ומחנך ישראלי. הוא נמנה עם סגל הטכניון ופעל לקידום הוראת המתמטיקה בישראל.

קורות חיים
אביטל נולד בעיר ברודי. בצעירותו הוסמך לרבנות בבית מדרש תחכמוני בוורשה, סיים את לימודי התואר הראשון במחזור הראשון של החוג למתמטיקה באוניברסיטה העברית ועשה דוקטורט בחינוך מתמטי באוניברסיטת טורונטו בקנדה. הוא לימד במשך 20 שנה בבית ספר התיכון בסמ"ת בחיפה. בשנת 1968 הצטרף לסגל הטכניון במחלקה להוראת מדעים ובשנים 1974 עד 1976 עמד בראשה.

הוא ייסד את כתב העת "גליונות חשבון" - רבעון לתלמידי המתמטיקה, ושימש כעורכו כשלושים שנה. הוציא ספר חידות מתמטי בשם "מתמטיקה בהנאה" בהוצאת עם עובד.

לזכרו מוענק פרס אביטל לעידוד מצוינות בהוראת המתמטיקה. בתו ענת רפאלי היא פרופסור בטכניון.

אביטל נפטר ב-17 בינואר 2001, ונקבר בבית העלמין שדה יהושע בחיפה.

קישורים חיצוניים 
 שמואל אביטל 1915-2001

הערות שוליים

מתמטיקאים ביישוב
בוגרי האוניברסיטה העברית בירושלים
בוגרי אוניברסיטת טורונטו
סגל הטכניון: מתמטיקה
מתמטיקאים ישראלים
עורכים ישראלים
ישראלים שנולדו ב-1915
ישראלים שנפטרו ב-2001
אישים הקבורים בבית הקברות שדה יהושע